ধূমপান না করা: হৃদরোগের প্রধান কারণ হলো ধূমপান, ধূমপানে বাড়ে রক্তচাপ, রক্তে জমাটবাধা বাড়ে, ব্যায়াম করা হয়ে পড়ে শ্রমসাধ্য। আমেরিকান হার্ট এসোসিয়েশনের মতে ধূমপান হলো অকাল মৃত্যুর পহেলা নম্বর প্রতিরোধযোগ্য কারণ, আমেরিকাসহ অনেক দেশেও তাই। যদিও ধূমপানের বদভ্যাস ছাড়া বেশ কঠিন, তবে একে ছাড়তে পারলে এর পুরষ্কার ও ফলাফল সর্বশ্রেষ্ঠ ও তাৎক্ষণিক। ধূমপান ছাড়ার কয়েক দিনের মধ্যে হৃদরোগের ঝুঁকি নেমে আসে। এক বছরের মধ্যে ঝুঁকি কমে আসে অর্ধেকে। কার্ডিওলজিস্ট ও নিউইয়র্ক ইউনির্ভাসিটি ওমেনস্ হার্ট কর্মসূচীর পরিচালক ডা: নাইকা গোল্ডবার্গ বলেন, একটানা দশ বছর ধূমপান মুক্ত থাকলে অধূমপায়ীর পর্যায়ে নেমে আসা যায়।